Poliisi on saanut kiinni Intiaa kuohuttavan väkivaltarikoksen pääepäillyn. Teini-ikäisen tytön raiskauksesta ja elävältä polttamisesta epäilty mies piilotteli sukulaistensa luona. Nyt kaiken kaikkiaan 15 ihmistä on pidätetty Jharkhandin osavaltiossa.

Poliisin mukaan pääepäilty tunsi ennalta 16-vuotiaan tytön, jonka tämä raiskasi torstaina tytön perheen ollessa muualla. Perjantaina kyläneuvosto tuomitsi miehen ja tämän rikoskumppanin maksamaan rangaistukseksi tytön perheelle vahingonkorvauksia 50 000 rupiaa eli noin 625 euroa. Lisäksi miehet määrättiin suorittamaan sata vatsalihasliikettä.

Syytösten mukaan miehet suuttuivat tuomiosta ja polttivat uhrinsa elävältä pahoinpideltyään ensin tämän vanhemmat.

Uhrin vanhemmat ovat nyt poliisin suojeluksessa. Poliisi on pidättänyt myös kyläneuvoston johtajan, koska tämän langettama rangaistus johti murhaan.

Jharkhandin osavaltion pääministeri Raghubar Das on vaatinut kovaa rangaistusta syyllisille ja tuominnut teon barbaariseksi. Lisäksi hän ilmoittanut uhrin perheelle maksettavista 100 000 rupian eli noin 1250 euron korvauksista.

Lue lisää aiheesta:

Teini-ikäisen raiskanneet saivat rangaistukseksi sata vatsalihasliikkettä Intiassa - suuttuivat ja polttivat uhrinsa elävältä

Lähteet: AFP